เร่งสรุปภาษีรถหรู
ศุลกากรเดินเครื่องเก็บภาษีรถหรู คาดเดือนหน้าได้ข้อสรุป ก่อนเสนอคลังอนุมัติ
12 ต.ค. 2560

ศุลกากรเดินเครื่องเก็บภาษีรถหรู คาดเดือนหน้าได้ข้อสรุป ก่อนเสนอคลังอนุมัตินายกุลิศ สมบัติศิริ อธิบดีกรมศุลกากร เปิดเผยว่า กรมศุลกากรได้หารือผู้เกี่ยวข้องการนำเข้ารถหรูทั้งหมด ได้แก่ ผู้ประกอบการนำเข้ารถยนต์อิสระ ตัวแทนจำหน่ายรถยนต์ที่ได้รับการแต่งตั้งจากโรงงานผู้ผลิตอย่างเป็นทางการ และผู้ผลิตรถยนต์ในประเทศ เพื่อรับฟังความเห็นในการปรับปรุงการสำแดงราคานำเข้ารถยนต์และเสียภาษีให้ถูกต้อง รวมถึงการปรับโครงสร้างภาษีนำเข้ารถยนต์ที่มีการเสนอให้ลดอัตราลงจากปัจจุบันที่อยู่ 80% ซึ่งสูงเกินไปจนทำให้มีการเลี่ยงภาษีโดยการสำแดงราคานำเข้าต่ำกว่าเป็นจริงอย่างไรก็ตาม หลังจากนี้ทางกรมศุลกากรจะนำข้อมูลทั้งหมดไปพิจารณาหาข้อสรุปให้ได้ภายใน 1 เดือน เพื่อเสนอให้กระทรวงการคลังเห็นชอบ โดยกระทรวงการคลังได้ให้เวลากรมศุลกากรดำเนินการเรื่องนี้ให้เสร็จภายใน 60 วัน หรือ 2 เดือน ซึ่งที่ผ่านมาได้ดำเนินการมาเกือบ 1 เดือนแล้ว"ที่ผ่านมาการนำเข้ารถหรูมีการหลีกเลี่ยงภาษี มีทั้งเจ้าหน้าที่และผู้ประกอบการเกี่ยวข้องถือว่าเป็นเรื่องอดีต แต่ในสมัยนี้ศุลกากรต้องทำให้ถูกต้องเป็นธรรมกับทุกฝ่าย และเป็นประโยชน์กับประเทศสูงสุด เข้มงวดการสำแดงนำเข้า เพื่อให้ผู้ประกอบการเสียภาษีให้ถูกต้อง" นายกุลิศ กล่าวภาพประกอบข่าว